Zakaria Abdul Rahman

Dato' Haji Zakaria Abdul Rahman (1936-8 Disember 2004) adalah merupakan bekas Ahli Parlimen Besut, Terengganu. Beliau pernah menjawat jawatan sebagai Setiausaha Parlimen dan beberapa jawatan Timbalan Menteri.

Politik
Zakaria merupakan Ahli Parlimen Besut selama empat penggal sejak 1974 hingga 1990. Semasa pentadbiran Tun Hussein Onn, beliau telah dilantik sebagai Setiausaha Parlimen Kementerian Luar Negeri Malaysia. Seterusnya, dinaikkan pangkat menjadi Timbalan Menteri Pertanian selepas 3 tahun berkhidmat di Kementerian Luar Negeri. Kemudian beliau portfolio kepada Timbalan Menteri Perumahan dan Kerajaan Tempatan dan meneruskan menjawat jawatan tersebut dalam Kabinet Mahathir pertama.

Selepas Pilihan raya umum Malaysia 1982, beliau telah diberi tanggungjawab untuk menjadi Timbalan Menteri Buruh dan Tenaga Kerja dari 1982 hingga 1986.

Beliau terus bertanding di Parlimen Besut dan memenangi kerusi tersebut pada Pilihan raya umum Malaysia 1986 hingga tamat penggal pada 1990 lalu.

Kematian
Zakaria telah menghembuskan nafasnya yang terakhir pada 8 Disember 2004 di rumahnya di Kampung Alor Lintang, Besut, Terengganu pada jam 3.15 pagi. Jenazah beliau telah disemadikan di kampungnya di Kampung Nyiur Tujuh, Besut, Terengganu menurut anaknya, Siti Nurbaya.

Beliau meninggalkan lima orang anak lelaki, dua orang anak perempuan dan orang cucu. Isteri beliau telah kembali ke Rahmatullah pada awal 1990-an.

Lihat juga
 Senarai Setiausaha Parlimen untuk Kementerian di Malaysia

Rujukan

Kematian 2004
Anggota Pertubuhan Kebangsaan Melayu Bersatu
Kelahiran 1936
Muslim Malaysia
Orang dari Terengganu
Ahli Dewan Rakyat, Parlimen Malaysia ke-4
Orang Malaysia berketurunan Melayu
Ahli Dewan Rakyat, Parlimen Malaysia ke-5
Ahli Dewan Rakyat, Parlimen Malaysia ke-6
Ahli Dewan Rakyat, Parlimen Malaysia ke-7
Setiausaha Parlimen Kementerian Luar Negeri Malaysia
Ahli politik Malaysia berketurunan Melayu